Държавен вестник, бр. 97, 2013 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  97
ПРЕЗИДЕНТ  
НА РЕПУБЛИКАТА
УКАЗ № 204
На основание чл. 98, т. 6 от Конституцията 
на Република България
П О С Т А Н О В Я В А М :
Освобождавам Красимир Димитров Стефа-
нов от длъжността извънреден и пълномощен 
посланик на Република България в Австра-
лийския съюз и в Нова Зеландия.
Изпълнението на указа възлагам на ми-
нистъра на външните работи.
Издаден в София на 22 октомври 2013 г.
Президент на републиката:  
Росен Плевнелиев
Министър-председател:  
Пламен Орешарски
Подпечатан с държавния печат.
8161
Р Е Ш И :
§ 1. В чл. 36, ал. 1, т. 1 след думите „об-
ществен интерес;“ се добавя „осъществява 
парламентарно и гражданско наблюдение на 
дейността на държавните регулаторни органи 
чрез публични обсъждания;“.
§ 2. В чл. 76, ал. 3 се създава изречение 
второ: „Докладите и становищата на другите 
комисии могат да се представят и в резюме.“
§ 3. Член 86 се изменя така:
„Чл. 86. (1) Докладите по чл. 84, т. 16 и 17 
от Конституцията съдържат отчет за дейността 
на органа по прилагането на закона през съ-
ответния период, проблемите и трудностите, 
които среща, включително и за изпълнението 
на препоръките на Народното събрание при 
обсъждането на предходния доклад.
(2) Докладите се внасят в Народното съ-
брание до 31 март, доколкото в закон не е 
определен друг срок.
(3) Докладите по чл. 84, т. 16 и 17 от Кон-
ституцията се разпределят от председателя на 
Народното събрание на съответната постоянна 
комисия в тридневен срок от постъпването 
им, за което той уведомява народните пред-
ставители по реда на чл. 73, ал. 3.
(4) Постоянната комисия обсъжда доклада 
по ал. 1 не по-късно от 15 дни от разпреде-
лението му и представя на председателя на 
Народното събрание становището си, като 
предлага и проект за решение по доклада. 
Проектът за решение може да съдържа и пре-
поръки към органа, чиято дейност се обсъжда.
(5) Докладът по ал. 1 се включва в дневния 
ред на Народното събрание в едномесечен 
срок от внасянето му в Народното събрание 
и се разглежда не по-късно от 3 месеца.
(6) Докладът по ал. 1 се обсъжда, след като 
Народното събрание изслуша становището 
на комисията и изложението на вносителя 
в рамките на по 10 минути. Обсъждането 
продължава с изказвания на народни пред-
ставители, в които могат да се съдържат и 
въпроси към вносителя, който е длъжен да 
им отговори.
(7) По време на обсъждането на доклада 
по ал. 1 народните представители могат да 
правят предложения за изменения и допъл-
нения на проекта за решение, предложен от 
комисията. 
(8) Вносителят взема отношение по напра-
вените предложения и препоръки. 
(9) Предложенията на народните предста-
вители по ал. 7 се гласуват по реда на чл. 65. 
(10) По доклада се приема решение. На-
родното събрание може да приеме или да 
отхвърли доклада на вносителя по чл. 84, т. 17 
от Конституцията. Когато отхвърля доклада, 
Народното събрание мотивира решението 
си и може да определи представянето на нов 
доклад в по-кратък срок.“
§ 4. Създава се чл. 86а: 
„Чл. 86а. (1) Народното събрание може 
да изисква внасянето на доклад от орган по 
чл. 84, т. 17 от Конституцията и по отделни 
въпроси от дейността му по предложение на 
съответната постоянна комисия или на една 
пета от народните представители.
(2) В случаите по ал. 1 Народното събрание 
определя въпросите, периода, за който се отна-
ся докладът, и срока за неговото представяне.
(3) Обсъждането на доклада по ал. 1 се 
извършва по реда на чл. 86.“
§ 5. В чл. 14 от приложението към пра-
вилника „Финансови правила по бюджета 
на Народното събрание“ се правят следните 
изменения и допълнения:
1. В ал. 3 след думата „възнаграждение“ 
се добавя „и Народното събрание не поема 
повече от една трета от допълнителните му 
разходи по чл. 12“.
2. Създава се нова ал. 4:
„(4) Когато поради липса на кворум заседа-
нието на Народното събрание бъде прекратено, 
на народните представители, отсъствали по 
неуважителни причини от заседанието, се 
удържат две трети от дневното възнаграж-
дение.“
3. Досегашната ал. 4 става ал. 5.
Решението е прието от 42-то Народно съ-
брание на 5 ноември 2013 г. и е подпечатано 
с официалния печат на Народното събрание.
Председател на Народното събрание:
Михаил Миков
8282